Polisie-held hardloop met baba na hospitaalKonstabel Steve Norton en baba Harrison Paine Foto: Metropolitan Police Service ŉ Vlugvoetige polisieman van Londen in Engeland het ŉ baba se lewe gered toe hy met die kind hospitaal toe gehardloop het. Konstabel Steve Norton was op patrollie in Wandsworth in die suide van Londen toe hy op ŉ noodoproep reageer het, berig The Telegraph. Die baba, Harrison Paine, het nie asem gehaal toe hy minute later by die toneel opgedaag het nie. Harrison se ma, Jo Paine, het hom ŉ paar dae tevore eers van die hospitaal af huis toe gebring en het ontdek dat hy nie asemhaal nie toe sy 999 geskakel het. Norton was bekommerd dat dit te lank sou duur vir ŉ ambulans om op te daag en het met Harrison in sy arms na die St George’s-hospitaal in Tooting gehardloop. Hy het betyds opgedaag sodat paramedici die baba kon stabiliseer en sy lewe gered. Lees die volledige berig in The Telegraph.